**Divadelné predstavenie v MŠ Radošovce a Lopašov**

Študentky našej školy pripravili príjemný program pre deti z Materskej školy Radošovce a Lopašov, ktorých potešili svojim divadelným predstavením pod názvom ***Mravčie putovanie.*** Najskôr spestrili program deťom v Materskej škole Radošovce a potom sa zúčastnili akcie, ktorú realizovala dňa 18. 06. 2014 obec Lopašov v spolupráci s Materskou školou Lopašov pod názvom ***Stretnutie Pod bukovinou***.

Toto podujatie bolo venované deťom z materských škôl Oreské a Lopašov a deťom zo Školského klubu detí Radošovce. Deti boli vtiahnuté do poučného deja rozprávky a nakoniec sa porozprávali s čmeliakom, mravcami, stonožkou a múdrou sovou**.**

Hosťami tohto podujatia boli poslankyňa Národnej rady Slovenskej republiky pani Kučerová, prednosta Okresného úradu Skalica pán Honza, starostovia obcí Kátov pani Kučerová a Radošovce pán Kočárik a zástupkyňa Základnej školy Radošovce pani Bederková.